
Dokončanje »starih«  dodiplomskih študijskih programov FNM UM
Zakon o spremembah in dopolnitvah Zakona o visokem šolstvu (Uradni list RS, št. 63/04; v nadaljevanju ZVIS-D) v drugem odstavku določa, da se lahko študentje, ki so se vpisali v študijske programe pred uvedbo novih, bolonjskih študijskih programov (v nadaljevanju: stari študijski programi), izobražujejo in končajo izobraževanje pod pogoji, ki so veljali pred uveljavitvijo tega zakona, vendar najkasneje do izteka študijskega leta 2015/2016, tj. 30. 9. 2016. Po tem roku dokončanje študija po vpisanem študijskem programu ne bo več mogoče.
Za dokončanje študijskih programov Fakultete za naravoslovje in matematiko je potrebno upoštevati še naslednje roke:

· rok prijave teme diplomskega dela predvidoma do 30. 5. 2015,

· rok oddaje diplomskega dela predvidoma do 30. 6. 2016 in 

· rok zagovora diplomskega dela NAJKASNEJE do 30. 9. 2016 - sklep senata
SPREMENJENO  31. 3. 2015 

Na osnovi sklepa Senata Fakultete za naravoslovje in matematiko Univerze v Mariboru, z dne 31. 3. 2015, je prijava teme ob soglasju mentorja možna, ko študentu  manjka največ pet obveznosti , pri čemer pri dvopredmetnih študijskih programih med manjkajoče obveznosti lahko šteje tudi diplomska seminarska naloga.  
Navodila o postopkih prijave, izdelave in zagovora diplomskega dela na dodiplomskih študijskih programih, sprejetih pred 11. 6. 2004 so objavljena na spletni strani fakultete  (Navodila). 
17. člen Pravilnika o postopku priprave in zagovora diplomskega dela na dodiplomskem študiju št. AG/2008 AG določa, da je rok za izdelavo in oddajo diplomskega dela eno leto. Pri prijavi teme po 30. 5. 2015 se bo rok za izdelavo in oddajo diplomskega dela ustrezno skrajšal (prijava teme po 30. 5. 2015 bo možna na osnovi individualne prošnje študenta) , v vsakem primeru na obdobje, ki z zagovorom diplomskega dela ne presega datuma 30. 9. 2016.

Informacije in postopki  dokončanja študija po »starih« univerzitetnih programih in možnosti o morebitnih prehodih na bolonjske študijske programe  so objavljene  na spletni strani fakultete   http://www.fnm.uni-mb.si/index.php?option=com_content&view=article&id=2438&Itemid=184&lang=sl.

Pravilnik o preverjanju in ocenjevanju znanja na Univerzi v Mariboru, št. A4/2009-41 AG (neuradno prečiščeno besedilo NPB1) je objavljen na spletni strani fakultete http://www.fnm.uni-mb.si/index.php?option=com_content&view=article&id=215&Itemid=129&lang=sl. Če se v študijskem letu 2014/2015 še niste obrnili na referat za študentske zadeve za podaljšanje veljavnosti prijave v AIPS in za izdajo potrdila o digitalni identiteti, nam lahko po pošti ali po el. pošti na naslov: referat.fnm@uni-mb.si pošljete zahtevek.
Kandidati  brez statusa študenta boste po elektronski prijavi na izpit na domač naslov prejeli račun  za plačilo obveznosti v skladu z Navodili o prispevkih in vrednotenju stroškov na Univerzi v Mariboru št. N19/2010-41 AG in veljavnim cenikom.
Lepo pozdravljeni.

